
R E F E R A T   D E   A P R O B A R E 
privind  alegerea Viceprimarului municipiului Brad, județul Hunedoara

	

	În conformitate cu prevederile art. 148 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, ”municipiile au câte un primar şi câte un viceprimar..... aleşi în condiţiile legii.”
	Conform prevederilor art. 152 din același act normativ ”(1) Viceprimarul este subordonat primarului şi, în situaţiile prevăzute de lege, înlocuitorul de drept al acestuia, situaţie în care exercită, în numele primarului, atribuţiile ce îi revin acestuia. Primarul poate delega o parte din atribuţiile sale viceprimarului.
    (2)  Viceprimarul este ales, prin vot secret, cu majoritate absolută, din rândul membrilor consiliului local, la propunerea primarului sau a consilierilor locali.
    (3)  Exercitarea votului se face pe bază de buletine de vot. Alegerea viceprimarului se realizează prin hotărâre a consiliului local.
    (6)  La deliberarea şi adoptarea hotărârilor care privesc alegerea sau eliberarea din funcţie a viceprimarului participă şi votează consilierul local care candidează la funcţia de viceprimar, respectiv viceprimarul în funcţie a cărui schimbare se propune.
    (7)  Pe durata exercitării mandatului, viceprimarul îşi păstrează statutul de consilier local, fără a beneficia de indemnizaţia aferentă acestui statut, fiindu-i aplicabile incompatibilităţile specifice funcţiei de viceprimar prevăzute de <LLNK 12003   161 12 2D1   0 41>cartea I titlul IV din Legea nr. 161/2003, cu modificările şi completările ulterioare.
    (8)  Durata mandatului viceprimarului este egală cu durata mandatului consiliului local. În cazul în care mandatul consiliului local încetează sau încetează calitatea de consilier local, înainte de expirarea duratei normale de 4 ani, încetează de drept şi mandatul viceprimarului, fără vreo altă formalitate.”
	În contextul celor de mai sus și ținând cont de  Încheierile civile nr. 1704/CC/18.10.2024 și respectiv nr. 1814/CC/29.10.2024 pronunțate de către Judecătoria Brad prin care au fost validate mandatele consilierilor locali și respectiv a supleanților în Consiliul Local al Municipiului Brad, Procesul verbal al ședinței privind ceremonia de constituire a Consiliului Local al Municipiului Brad încheiat în data de 24 octombrie 2024, Ordinul Prefectului Județului Hunedoara nr. 460/28.10.2024 privind constatarea ca legal constituit a Consiliului Local al Municipiului Brad, am inițiat prezentul proiect de hotărâre prin care am propus alegerea Viceprimarului municipiului Brad, județul Hunedoara.
Invoc în susţinerea propunerii mele prevederile art. 5 lit. f, lit. cc, lit. gg, lit. hh,  ale art. 129 alin. 2 lit. a, alin. 3 lit. b, alin. 14, ale art. 139 alin. 1, alin. 7, alin. 8 și alin. 9, ale art. 140 alin. 1,  ale art. 148, ale art. 152 alin. 2, alin. 3, alin. 6, alin. 7 și alin. 8, ale art. 197  alin. 1, alin. 2, alin. 4 și alin. 5, ale art. 199 alin. 1 și alin. 2, ale art. 243 alin. 1 lit. a din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

